**Бизнес коммуникацияны инвестициялау моделі**

**6 Лекция Бағдарламалар бойынша:**

**Табиғат тіршілік көзі**

* Бағдарламада жер-жаһан табиғаты, «табиғат ұлы суретші» – дегендей тамаша өзен-көлдер мен тау-тастардың, оның тылсым құдыреті жайлы этюдтар қамтылады.

**Тарих және тағылым**

* Тарихи оқиғалар мен әр кезеңнің шырғалаң шындығы, оның тәрбиелік мәні мен өнегелі жолдары әңгімеленіп, бейнелі кадрлермен көрсетіледі.

**Өнер өрімі**

* Адамдардың қол өнері, хас шеберлігі – домбыра жасау, кереге, кілем тоқу, ою-өрнек, сурет салу тәрізді бейнесюжеттер көрсетіледі.

**Жаңалықтар**

* Телехабар мен жаңалықтар әзірлеудің мақсаты университет және факультет өміріндегі кездесулер мен халықаралық ғылыми конференциялар, семинар-брифинг пен басқа да маңызды іс-шараларды бейнетүсіріліммен қамтамасыз ету барысында студенттердің машықтану дәрістерін тәжірибелік тұрғыдан жүзеге асыру.

**Қоғам және әлеумет**

* Университет, факультеттер тынысы, студенттердің әлеуметтік тұрмысы жайлы көрсетіледі. Өзекті де өткір мәселелер айтылады.

**Қоғамдық-тарихи танымдық бағдарламасы:**

* Дәстүрлі, ұлттық құндылықтарды насихаттау негізінде әртүрлі тақырыптарда сыр-әңгіме ұйымдастырылып, студияға шақырылған қонақтармен студенттердің кездесуі эфирлік өндіріске шығарылады. Деректі фильмдер беріледі.

**Спорттық бағдарлама**

* Қазақ ұлттық университетінің қалашығында өтетін олимпиадалық, спорттық жарыс түрлері мен үздік жеңімпаздарды марапаттау, олармен кездесу хабарлары ұйымдастырылады. Оның мекен-жайы:

Студиялық шығарылым – сұхбаттасу.

Спорт алаңы – жарыс ойындары.

**Рухани-мәдениет бағдарламасы:**

Ғалым, ұстаздар мен ақсақал-қариялар әңгімесін сұхбаттасу арқылы өрбіту. Тәрбиелік маңызы бар тақырыптарды ақын-жазушылармен кездесіп, телехабар, деректі фильмдер түсіріліп, циклді түрде беріледі. Басқа да мамандық иелерімен жүздесіп, сценарлық үлгі бойынша телефильмдер ұсынылады.

**Жарнама-бейнебаян:**

Әр факультет, университет жайлы бір-екі минуттық жарнама және әншілердің бейнебаяны көрсетіледі.

**Студент шығармашылығы бағдарламасы:**

Мамандыққа баулу мақсатында студенттердің монолог оқуы, кадрдегі алғысөзі, оқыған өлеңдері, ұйымдастырған телехабар мен жаңалықтары ұсынылады.

**Ән мен жырдың әлемінде бағдарламасы:**

Жақсы әндер мен жағымды әуендер эфирлік өнімге арқау болады. Университет көлемінде өткізілген концерттік шаралар, ән байқаулары көрсетіледі.

**Музыкалық құттықтау сазды бағдарламасы:**

Университет және факультет қызметкерлері мен ұстаздардың, студент, құрбы-құрдастардың туған күндерімен құттықтау хабары беріледі.

**Ғылым,білім және инновация**

* Университеттің білім беру мақсатындағы ғылыми жобалары туралы берілетін телехабарларға айтулы ғалымдар мен ұстаздар шақырылады. Хабардың түсірілу мекен-жайы студиялық немесе студиядан тыс ұйымдастырылады. Инновациялық құрылымдар мен Темпус, Кампус, Технопарк, Керемет, «Айналаңды нұрландыр» бейнетүсірілімдері қамтылады.

**Әлемнің әр түкпірінде**

* Дөңгеленген дүние қызыққа толы. Әртүрлі оқиғалы хабарлар мен жан-жануарлар, құстар тіршілігі жайлы бейнехабарлар ұсынылады.

**Әдебиет–дүниетаным тұтастығы**

* Жазушы өмірі, ақын арманы, олардың шығармашылығы сыр-сұхбатқа толы. Шығармашылық тұлғалардың өмірі мен еңбектері жайлы студиялық, студиядан тыс түсірілген хабар беріледі.

**Көркем фильм**

* Көрерменді қызықтыратын, идеологиялық, тәрбиелік мәні бар – тарихи, ғылыми көрсетілімдер көпшілік назарында.

**Деректі фильм**

* Әртүрлі жанрлық сипаты бар студиялық және студиядан тыс деректі шығарылымдар ұсынылады.

**Туризм және демалыс**

* Студенттердің шетелдік сапарда көрген-білгендері және сабақтан бос уақыттарын тиімді пайдалану жөніндегі бейнетүсірілімдер мен студиялық бенекөріністерді тамашалауға болады.

*Телехабар тарату кестесінің мазмұнында көрсетілген бағдарламалар студенттердің зертханалық-тәжірибелік дәрістерінде атқарылады. Сондай-ақ кафедра ұстаздары мен пән дәріскерлері жетекшілік жасауы тиіс. Бұл тезис оқу бағдарламаларында көрсетілген заңдылық.*